Source: https://tilasto.jatekukko.fi/showterms.do
Timestamp: 2019-11-18 19:39:50+00:00
Document Index: 21516163

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Tervetuloa käyttämään Jätekukko Oy:n (Jätekukko) extranet -portaalia (myöhemmin Sivustoa) alla mainituin käyttöehdoin ja edellytyksin. Käyttäjätunnukset ja Sivuston teknistä tukea voi pyytää yrityspalvelu@jatekukko.fi osoitteesta.
Sivusto on Jätekukon tuottama ja ylläpitämä asiakasportaali, jonka immateriaaliset oikeudet ovat Jätekukolla. Sivuston sisällön tekijänoikeudet ja muut immateriaalioikeudet sekä tietokoneohjelmat ja kaikki HTML- ja muut koodit, jotka sisältyvät Sivustoon, säilyvät aina Jätekukolla ja/tai sen lisenssinsaajilla, ja ovat suojattuja tekijänoikeuslakien nojalla.
Sivusto perustuu Jätekukon kokoamaan ja ylläpitämään tietoon. Rekisterin tiedot perustuvat Jätekukon ylläpitämään asiakas- ja laskutusjärjestelmän tietoihin.
Sivuston sisällön edelleen julkaiseminen ilman Jätekukon lupaa on kielletty.
Sivuston käyttäjätunnukset myönnetään Jätekukon asiakasrekisterin tietojen perusteella. Sivuston raportointiosioon käyttäjäoikeuksia voi pyytää Jätekukolta.
Jätekukko voi peruuttaa joko osaksi tai kokonaan käyttäjän käyttöoikeuden, mikäli käyttäjä rikkoo näitä käyttöehtoja.
Sivuston käyttöoikeudet lakkaavat olemasta voimassa sopimuksen loppumisesta kuluvan vuoden loppuun.
Jätekukko pyrkii parhaansa mukaan varmistamaan, että Sivuston sisältö on paikkansapitävää ja ajan tasalla, mutta Jätekukko ei anna mitään takuita (nimenomaista, epäsuoria tai muita) Sivustolla esiintyvien tietojen luotettavuudesta, paikkansapitävyydestä tai täydellisyydestä.
Jätekukko pyrkii kykynsä mukaan ylläpitämään Sivuston toimivuutta. Jätekukko ei kuitenkaan vastaa käyttökatkosten aiheuttamista välittömistä eikä välillisistä vahingoista tai siitä ettei Sivusto ole käytettävissä.
Jätekukko pyrkii mahdollisuuksiensa mukaan turvaamaan Sivuston tietoturvan. Jätekukko ei kuitenkaan voi taata Sivuston tietoturvaa tai sen tasoa.
Nämä käyttöehdot tulevat voimaan 1.1.2014 ja ovat voimassa toistaiseksi. Jätekukolla on oikeus muuttaa tai korvata nämä käyttöehdot yksipuolisesti. Muutoksista tiedotetaan Sivustossa ennen niiden voimaantuloa ja muutokset sitovat niiden tultua voimaan kaikkia käyttäjiä.
Tästä sopimuksesta aiheutuvat riidat ratkaistaan Suomen lainsäädännön mukaan.
yrityspalvelu@jatekukko.fi
Jätekukko.fi